Sagunt inaugura la Plaça del Nadal que organitza la Diputació de València
20 de desembre 2024

![](/media/5ljazerj/plaçanadal_c.jpg?width=850&height=566.6666666666666)

Un any més, la Diputació de València se suma al Nadal amb la seua campanya anual, que en esta ocasió arriba sota el lema _La llum que mai s'apaga_, fent referència a la capacitat de superació del poble valencià davant qualsevol adversitat.

La tradicional _Plaça del Nadal_, situada en la plaça de Manises de València, i en la qual Sagunt estarà representada, comptarà amb música, contacontes, teatre i tallers infantils, entre altres activitats, així com amb llocs tradicionals de productes valencians. Estarà oberta al públic en horari de 10.30 a 14.30 i de 17 a 20 hores fins al 29 de desembre.

En eixe sentit, la plaça es vestirà de Nadal amb decoració, llocs de venda al públic, on estaran presents dos empreses locals com Tarongino i Mariacaprichos, i un ampli ventall d'actuacions, en el qual l'associació local Saguntum Augusta oferirà una _Saturnalia_ i tallers infantils el divendres 20 a les 17.30 hores.

La regidora de Turisme, Natalia Antonino, ha agraït a la Diputació de València la invitació a esta fira i “per esta nova oportunitat de promocionar la nostra ciutat, les seues empreses i associacions, la seua cultura i el seu patrimoni en la _Plaça del Nadal_ de València”.

La delegació de Turisme de l'Ajuntament de Sagunt considera de gran importància la seua presència en la fira, en la qual comptarà amb un estand propi amb la finalitat d'atraure el turisme de proximitat i promocionar el teixit empresarial i associatiu de la ciutat.

*   [](http://www.facebook.com/sharer.php?u=https://aytosagunto.es/va/actualitat/sagunt-inaugura-la-placa-del-nadal-que-organitza-la-diputacio-de-valencia/ "Facebook")
*   [](http://twitter.com/share?url=https://aytosagunto.es/va/actualitat/sagunt-inaugura-la-placa-del-nadal-que-organitza-la-diputacio-de-valencia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-inaugura-la-placa-del-nadal-que-organitza-la-diputacio-de-valencia/ "Linked In")
*   [](mailto:?body=https://aytosagunto.es/va/actualitat/sagunt-inaugura-la-placa-del-nadal-que-organitza-la-diputacio-de-valencia/)